પાટીદાર અનામત આંદોલન દરમિયાન ભડકાઉ ભાષણો અને કોમી વૈમન્સ ફેલાવવાના આરોપસર રાજદ્રોહના કેસમાં જેલમાં રહેલા સુરત પાસના કન્વીનર અલ્પેશ કથરીયાએ સેશન્સ કોર્ટમાં જામીન અરજી કરી છે. જે જામીન અરજીનો વિરોધ કરતા ક્રાઇમ બ્રાન્ચના પીઆઇ જે.એસ.ગેડમે સોગદનામું કર્યું છે. જેમાં એવી રજૂઆત કરાઇ છે કે, પાટીદાર અનામત સમિતિનું કોઇ રજીસ્ટ્રેશન કરાયું નથી. પાટીદાર સમાજને કાયદાકીય રીતે અનામત મળી ના શકે તેવું જાણાવ છતાં આરોપી અલ્પેશ કથરીયા, હાર્દિક પટેલ સહિતના બની બેઠેલા નેતાઓએ જીએમડીસી ગ્રાભન્ડમાં સભા યોજી હતી. જેમાં ભડકાઉ ભાષણો કરી કોમી વૈમન્સ ફેલાવી અરાજકતા સર્જી હતી. સમગ્ર રાજયમાં રેલ્વે, એસટી, એમટીએસ, બીઆરટીએસ, સરકારી મિલ્કતો, પોલીસ સ્ટેશનોમાં તોડફોડ કરી કરોડો રૂપિયાનું નુકશાન કરી અંધાધૂંધી સર્જી હતી. આરોપી કથરીયા વિરુધ્ધ સુરતમાં 8 કેસો નોંધાયા છે.